kardosdrur/scandi-wiki huggingface dataset:
Bath

Bath er en engelsk by med ca. 90.000 indbyggere. Byen er berømt for sine romerske bade og velbevaret georgiansk arkitektur med bl.a. rækkehusbebyggelsen Royal Crescent.

Byen har to universiteter: University of Bath og Bath Spa University. Derudover findes Bath College

Kommuneby 
Bath er administrationsby for den selvstyrende kommune Bath and North East Somerset i det ceremonielle grevskab Somerset.

Verdensarv fra 1987 og 2021 
Byen har siden 1987 været UNESCO's verdensarvsområde.

I 2021 blev Bath for anden gang erklæret for verdensarvssted. Den 24. juli 2021 indskrev UNESCO Beth som én af de 11 byer i Europas store kurbadesteder.

Historie 
Byen, der gennemstrømmes af floden Avon, er mest kendt for sine romerske termer, som får vand fra tre varme kilder, som har givet byen sit navn.

Byen blev grundlagt af romerne som en badeby under navnet Aquae Sulis. Bath blev et vigtigt center for uldindustrien i middelalderen. Romerne byggede en bymur omkring Bath for at kunne beskytte byen.

I det 18. århundrede udviklede byen sig til en elegant by med neoklassiske bygninger som passer godt til de romerske bade.

I 1978 blev det forbudt at bade i de varme kilder i byen, da en infektiøs organisme blev fundet i et lag af grundvandsmagasinet. Badning i de varme kilder er dog igen blevet muligt med færdiggørelsen af Thermea Bath Spa bygningerne i 2006 .

Kultur 
Byen rummer en lang række museer som Museum of Bath Architecture, Victoria Art Gallery, Museum of East Asian Art, Herschel Museum of Astronomy, Fashion Museum og Holburne Museum.

Sportsklubber i byen: Bath Rugby, Bath Badminton Club og Bath City F.C..

Venskabsbyer 
  Aix-en-Provence
  Braunschweig
  Alkmaar
  Kaposvár

Referencer

Eksterne henvisninger 

Enhedslige myndigheder i Sydvestengland
 
Verdensarvsområder i Storbritannien
Varme kilder
Puma (flertydig)

Puma har flere betydninger:

 Puma – et rovdyr af kattefamilien
 Puma SE – et tysk tøj- og skomærke
 Puma (helikopter) – helikopter produceret af Aérospatiale
 "Puma" - Sang på albummet Morseper (2001) af den danske band Roben & Knud

Se også 
 Pumaslægten - slægten med Puma og Jaguarundi.
 Mac OS X – hvor version 10.1 af Apples styresystem hedder "Puma"
 DAFs Vinterturnering – også kaldet Puma Complete Running League, Dansk Atletik Forbunds årlige vinterturnering for løbere
 Ford Puma (1997) − en bilmodel fra Ford fremstillet fra 1997-2002
 Ford Puma (2019) - en SUV fra Ford fremstillet fra 2019
Boldklubben Fremad Valby

Boldklubben Fremad Valby er en dansk fodboldklub beliggende i Valby, som blev stiftet den 21. august 1904. Klubben spiller sine hjemmebanekampe i Valby Idrætspark og er medlem af Københavns Boldspil-Union under Dansk Boldspil-Union og Danmarks Idræts-Forbund.

Fremad Valby har særlig fokus på børne- og ungdomsafdelingen, og medlemstallet er stigende for både drenge- og pigespillere. De senere år har seniorafdelingen også haft stor tilgang, og i 2006 rykkede førsteholdet op i Københavnsserien.

I perioderne 1979-1983 og 1986-1990 spillede Fremad Valbys førstehold i den tredjebedste række, 3. division.

Rekorden for fleste førsteholdskampe indehaves af den tidligere formand Steen Pedersen, som har spillet 402 kampe.

I august 2001 indviedede Fremad Valby sit moderne klubhus, Bevægelseshuset, hvis 999m² byder på faciliteter og aktiviteter som bordtennis, gymnastik, fitness, vaskeri, Hall-of-Fame og meget mere.

Klubbens trænere 
 200?-2007: Frank Skytte
 2007-2008: Kenn Jacobsen
 2008-2009: Peter Alsted
 2010-201?: Jan Bjur

Tidligere spillere 
 Sammy Youssouf (barndomsklub)

Ekstern kilde/henvisning 
Fremad Valbys officielle hjemmeside
Fremad Valby Håndbolds officielle hjemmeside

Fodboldklubber under DBU København
Valby
Etableret i 1904
Húrins børn

Húrins børn () er en fuldendelse af en historie af J.R.R. Tolkien. Den blev påbegyndt i 1918 og revideret flere gange, men aldrig fuldendt af J.R.R. Tolkien før hans død i 1973. Tolkiens søn Christopher Tolkien har senere skrevet værket færdigt.

Overblik 
Bogen udgives i England af HarperCollins og af Houghton Mifflin i USA. Alan Lee, der tidligere har illustreret Ringenes Herre og Hobbitten, har også lavet illustrationer i farver på omslag og inde i bogen.

Historien handler om en helt fra den første alder, Húrin af menneskenes race, der er forbandet af den mørke Lord Morgoth, og den effekt forbandelsen har på hans børn Túrin Turambar og Nienor.

Húrins børn tager læseren med tilbage til en tid langt før Ringenes Herre i et område af Midgård (Middle-earth), der blev oversvømmet endnu før hobbitterne dukkede op, da den faldne Vala Morgoth stadig var den store fjende og Sauron kun var hans tjener. Denne heroiske romance er er historien om mennesket Húrin, som vovede at trodse Morgoths onde kraft samt hans families tragiske skæbne, som det fremgår af Túrin Turambars rejser gennem den tabte verden Beleriand.

Litteratur i 2007
Bøger af J.R.R. Tolkien
Bøger udgivet posthumt
Gentofte-Vangede Idrætsforening

Gentofte-Vangede Idrætsforening (GVI) er en dansk fodboldklub i den københavnske forstad Vangede. Klubben blev stiftet 21. august 1921, spiller deres hjemmebanekampe i Nymosen og er medlem af Københavns Boldspil-Union under Dansk Boldspil-Union og Danmarks Idræts-Forbund. Klubben blev i maj 2020 tildelt én stjerne i DBU's licenssystem for talentudviklingsklubber, og er således en af landets 47 klubber i licenssystemet.

Klubben spillede i sæsonerne 2013/14 og 2014-15 i 2. division øst, men rykkede herefter ned i Danmarksserien. Klubben spillede i 3. division 1936-37.

Klubben indledte i 2019 et samarbejde med superligaklubben F.C. København.
Den danske landsholdsspiller Anders "AC" Christiansen spillede som ungdomsspiller i GVI, inden han skiftede til Lyngby BK.

Kendte seniorspillere for GVI 
 Lasse Qvist
 Morten Juul Hansen
 Kim Aabech

Referencer

Ekstern henvisning 
 Gentofte-Vangede IFs hjemmeside

Fodboldklubber under DBU København
Vangede Idrætsforening
Vangede
Etableret i 1921
James McAvoy

James McAvoy (født 21. april 1979 i Glasgow) er en skuespiller fra Skotland.

Han har gået på Royal Scottish Academy of Music and Drama.

Karriere 

McAvoy var med i miniserien Children of Dune, hvor han spillede Leto II Atreides.

Han fik sit helt stor gennembrud i Narnia: Løven, heksen og garderobeskabet, hvor han spillede faunen Tumnus.

Senere kunne man se ham i rollen som Dr. Nicholas Garrigan i filmen The Last King of Scotland, overfor Forest Whitaker – for denne rolle blev han nomineret til en BAFTA Award.

Han medvirkede i filmen Becoming Jane (en film om Jane Austen), hvor han spillede overfor Anne Hathaway, og i Soning, hvor han spillede overfor Keira Knightley.

Han spillede Charles Xavier i X-Men: First Class (2011), der er en prequel og en såkaldt soft-reboot i X-Men-filmserien, som blev efterfulgt af Days of Future Past (2014) og Apocalypse (2016).

Udvalgt filmografi

Tv-serier

Privatliv 
Han var gift med Anne-Marie Duff, som han spillede sammen med i Shameless, fra 2006 til maj 2016.

Kilder

Eksterne henvisninger 

 

Skuespillere fra Skotland
Narnia-skuespillere
Personer fra Glasgow
Briter i 1900-tallet
Briter i 2000-tallet
Skovshoved Idrætsforening

Skovshoved Idrætsforening (SIF) er en dansk idrætsforening beliggende i Skovshoved, Gentofte Kommune, som blev stiftet den 9. juni 1909. Klubben tilbyder sportsgrenene: badminton, fodbold, skydning og tennis. De enkelte afdelinger er medlem af deres respektive specialforbund under Danmarks Idræts-Forbund, hvor klubbens fodboldafdeling er medlem af Københavns Boldspil-Union under Dansk Boldspil-Union. Fodboldafdelingen har cirka 680 fodboldspillere (pr. 2013) fordelt på godt 30 hold, som spiller deres hjemmebanekampe i Skovshoved Idrætspark.

Skovshoved IF har leveret 9 spillere til det danske fodboldlandshold, som tilsammen har spillet 35 landskampe.

Klubbens medlemsblad er Dit SIF.

Ekstern henvisning 
 Skovshoved IF Fodbolds hjemmeside
 Skovshoved IFs hjemmeside

Fodboldklubber under DBU København
Idrætsforening
Badmintonklubber i Danmark
Idrætsforeninger i Danmark
Den Kongelige Veterinær- og Landbohøjskoles Idrætsforening

Den Kongelige Veterinær- og Landbohøjskoles Idrætsforening (V.L.I.) er en idrætsforening hjemmehørende på Frederiksberg, som blev dannet i 1929.

Ved stiftelsen tilbød klubben kun fodbold, atletik og boksning til de studerende på Den Kongelige Veterinær- og Landbohøjskole (KVL), men består nu af afdelinger for sportsgrenene badminton, basketball, dans, fodbold, håndbold, svømning samt volleyball og er desuden åben for ikke-studerende. VLIs medlemstal er (pr. 2006) på cirka 400 medlemmer, og klubben benytter haller og anlæg, der hører under Frederiksberg Idræts Union og Frederiksberg Kommune.

Fodboldafdelingens bedrifter i Danmarksturneringen

De sportslige resultater i fodbold for klubbens førstehold i Danmarksturneringen igennem årene:

2008 (sommer): nr. 4 i Københavnsserien

2007: nr. 7 i Københavnsserien

2006: nr. 2 i Serie 1, pulje 2 (KBU), og dermed oprykning til Københavnsserien

2005: nr. 11 i Københavnsserien og dermed nedrykning til serie 1, pulje 2 (KBU) 

2004: nr. 5 i Københavnsserien

2003: nr. 4 i Københavnsserien

Ekstern henvisning 
 VLIs hjemmeside 
 VLI Fodbolds hjemmeside 
 VLI Volleys hjemmeside 

Fodboldklubber under DBU København
Frederiksberg
Sevastopol

Sevastopol (  tidligere kendt som Sebastopol, ) er en havneby på Krimhalvøen, som de jure hører under Ukraine og de facto under Rusland. Byen, der ligger ved Sortehavets kyst, har  indbyggere. I 2021 var der 509.992 indbyggere. Tidligere var byen base for Sovjetunionens sortehavsflåde, og indtil marts 2014 var den en delt flådebase for den ukrainske og russiske flåde.

Byens unikke geografiske placering gør Sevastopol til en strategisk vigtig flådehavn. Den er også et populært turistmål primært i de tidligere sovjetlande.

Handel og værftsindustri er blevet udbygget siden Sovjetunionens fald på trods af de besværligheder, der opstår på grund af den delte militære brug af havnen.

Sevastopol er også et vigtigt center for marinbiologiske studier.

Sevastopol blev udråbt som helteby under 2. verdenskrig.

Invasion, folkeafstemning og russisk anneksion 

28. februar 2014 invaderede anonyme russiske militærkøretøjer Krim-halvøen. Den 6. marts 2014 erklærede Sevastopol sig ensidigt uafhængigt af Ukraine som reaktion på den ukrainske revolution og udtrykte ønske om at slutte sig til Den Russiske Føderation som en føderalenhed. Den 11. marts fremsatte byrådet og Statsrådet for Krim en fælles udtalelse om samarbejde frem til en folkeafstemning om oprettelse af en uafhængig stat, der skulle ansøge om forening med Rusland.
Den 16. marts afholdtes folkeafstemningen på Krim om at forlade Ukraine og søge om optagelse i Den Russiske Føderation. Et flertal på 95,6% stemte for at blive en del af Den Russiske Føderation. Folkeafstemningen resulterede i etableringen af den kortlivede republik Krim, der bestod af både Sevastapol og Krim.

Folkeafstemningen er ikke blevet bredt internationalt anerkendt, ligesom der er rejst tvivl om nøjagtigheden af resultatet. FN's generalforsamling har fordømt afstemningen og anneksionen.

Den 18. marts 2014 blev traktaten om optagelse af Republikken Krim og Sevastopol i Rusland indgået med følgende indhold:
 Den tidligere Autonome Republik Krim bliver optaget som Republikken Krim som en føderal enhed i den Russiske Føderation.
 Sevastopol, der havde været en by med særlig status i Ukraine bliver optaget som føderal by i Rusland.
Den nye status er ikke anerkendt af det internationale samfund. Internationalt betragtes Krim stadig som en del af Ukraine.

Venskabsby 
  Sankt Petersborg, Rusland, siden 2000.
  Petropavlovsk-Kamtjatskij, Rusland, siden 2009.

Referencer

Eksterne henvisninger 

 
Krimkrisen 2014
Søren Arnholt Rasmussen

Søren Arnholt Rasmussen (født 28. oktober 1975) er trommeslager i bandet Nephew. Han startede med klaver, som de fleste andre i Nephew, men hengav sig senere til trommerne.

Eksterne henvisninger 
 
 

Trommeslagere fra Danmark
Nephew
DBU Bornholm

DBU Bornholm er en lokalunion for fodboldklubber på Bornholm, som blev stiftet den 28. marts 1907. Unionen har adresse i Rønne og er medlem af Foreningen af Lokalunioner i Danmark (FLU) under Dansk Boldspil-Union (DBU) og Danmarks Idræts-Forbund (DIF). Klubber beliggende på Bornholm kan optages som medlem af DBU Bornholm.

DBU Bornholm er den yngste og mindste lokalunion med 19 klubber (repræsenterer godt 1,2 procent af det samlede antal medlemsklubber i 2005) under DBU.

Eksterne henvisninger 
 DBU Bornholms hjemmeside

Foreningen af Lokalunioner i Danmark
Sport på Bornholm
Coldstream Guards

Coldstream Guards er et regiment i den britiske hær, og en del af Guards Division.
Det er det ældste regiment i hæren der har været kontinuerligt aktive siden regimentet blev dannet i Coldstream ved den skotske grænse i 1650 af oberst George Monck.

Traditioner og rolle 
Regimentet er nummer to i rækkefølgen af regimenter der har tjent den britiske krone, efter Grenadier Guards. Men da Coldstream Guards er et ældre regiment har det det latinske motto Nulli Secundus der kan oversættes til først blandt alle.

Regimentets formelle titel er Her Majesty's Coldstream Regiment of Foot Guards. En menig soldat fra regimentet kaldes en Guardsman, en titel de fik af kong George V efter 1. verdenskrig. Regimentet kaldes altid blot Coldstream i ental, og et medlem af regimentet kaldes også en Coldstreamer.

En af regimentets opgaver er at fungere som en vagtstyrke på dronningens fødselsdagsparade, åbningen af parlamentet og andre ceremonier. 

Operationelt fungerer Coldstream Guards i moderne tid som let infanteri. Regimentet er baseret i Windsor.
Regimentet rekrutterer kun fra de områder som regimentet marcherede igennem på vej fra Coldstream til London efter det blev grundlagt.

Eksterne henvisninger 

 Regimentets oficielle hjemmeside
 Regimentets side på Coldstreams hjemmeside

Militære enheder fra Storbritannien
Københavns Red

Københavns Red er betegnelsen for den åbne ankerplads1 ud for København. Her lå flåden opankret op til Slaget på Reden.

Reden bruges stadig til opankring af skibe, der ikke kan eller vil gå til kajs.

Ordet "red" 
 Ordet "Red" i ODS på nettet

Red
Red
Justice Department

Justice Department er en militant dyreretsorganisation, oprettet i Storbritannien i 1993, men er også aktiv i USA. Gruppen har taget ansvaret til hundreder af angreb i Storbritannien, som The Independent har kaldt "den mest vedholdende og sofistikerede bombekampagne på det britiske fastland siden IRA var på sit højeste."

Organisationen bruger den samme lederløse modstandsmodel som Animal Liberation Front (ALF) og Stop Huntingdon Animal Cruelty, med små grupper, eller blot en person, som handler som autonome celler.

I januar 1996 tog Justice Department ansvaret for at have sendt konvolutter med barberblade dyppet i rottegift til 80 forskere, jagtguides og andre i USA, Britisk Columbia og Alberta, Canada. På en seddel i brevene stod: "Kære dyredræbende afskum! Vi håber at vi snittede dine fingre op og at du nu dør af rottegiften vi smurte på barberbladet."  David Barbarash, en aktivist fra Vancouver, som blev den nordamerikanske talsmand for Animal Liberation Front, blev sigtet i forbindelse med angrebene, men sagen mod ham blev droppet.

I Justice Department's manifest, som er offentliggjort på ALF's webside, står: "Animal Liberation Front udrettede hvad andre metoder ikke har kunnet, mens de holdt fast ved ikke-vold. En separat ide udviklede sig, som gik på at dyremishandlere har været advaret længe nok. ... Tiden er kommet for dyremishandlere til at få en smagsprøve på den frygt og smerte som deres ofre føler på daglig basis."

Fodnoter

Se også 
Animal Rights Militia
Animal Liberation Front, Animal Liberation Front Supporters Group
Dyreetik
Stop Huntingdon Animal Cruelty

Henvisninger 
"From push to shove"  Southern Poverty Law Group Intelligence Report, efteråret 2002, s. 3

Yderligere læsning 
Animal Liberation Front website 
Arkangel magazine, et magasin dedikeret til dyrs rettigheder 
FBI's vidneudsagn om ALF, James F. Jarboe for House Resources Committee, Subcommittee on Forests and Forest Health, 12. februar 2002. 

Dyrs rettigheder
Terrorgrupper
Barbie (flertydig)

Barbie kan henvise til flere artikler:

 Barbiedukke – den berømte dukke fra Mattel.
 Barbie (film) - en amerikansk komedie-/fantasyfilm fra 2023 instrueret af Greta Gerwig.
 Barbie (model) – en pornomodel fra Danmark.
Barbie (model)

Barbie (født 21. april 1974) er kunstnernavnet på en dansk foldeudpige og pornomodel, der med film som Barbie: Danmarks vildeste brud (1999) satte sit præg på dansk porno i slutningen af 1990'erne og siden flyttede til Tyskland.

Hun har også medvirket i en række tyske sexfilm og været foldeudpige i det berømte mandeblad Penthouse.

Tv-serien SexOrama dedikerede i 2000 et helt afsnit til hende, og kaldte det Barbie-Girl.

I pornofilmen Barbie boller bedst (1998) er hun krediteret som "Barbie The Boller".

Litteratur 
 Nicolas Barbano: Verdens 25 hotteste pornostjerner (Rosinante, 1999) .

Eksterne kilder/henvisninger 
 

Pornoskuespillere fra Danmark
Pornomodeller fra Danmark
Cruisefærge

Cruisefærge er betegnelsen for en større bilfærge med overnatnings- og underholdningsfaciliteter for passagererne. En cruisefærge kombinerer således krydstogskibets elementer med ro-ro (roll on/roll off) færgens ditto. En cruisefærge kan være indsat i både sommer- og vintertrafik og som både dagfærge og natfærge. Cruisefærger indgår som regel i fast rutetrafik.

En cruisefærge er ikke en formel skibsteknisk typebetegnelse. Betegnelsen bruges oftest af markedsføringsmæssige årsager om en stor bil- og passagerfærge i drift på en rute, hvor en væsentlig del af forretningskonceptet baserer sig på ombordomsætningen fra passagerer, der rejser med frem og tilbage alene for turens skyld. 

Passagerer på en cruisefærge har typisk hevet et par dage ud af kalenderen for (populært sagt) at 'sejle væk fra hverdagens stress og jag' og bruger ofte kun et begrænset antal timer på cruisefærgens bestemmelsessted, men en rejse med en cruisefærge kan også kombineres med en storbyferie. Således tilbyder cruisefærgen en hurtig, men afstressende sviptur, fx i løbet af en weekend eller en kort ferie. Andre passagerer på en cruisefærge kan være langturschauffører eller turister. 

De fleste cruisefærger har moderne mødelokaler til rådighed med AV-udstyr og internetadgang ofte kombineret med biograf og auditorium.

I Skandinavien har cruisefærgernes mange passagerkoncepter om bord siden 1980'erne fulgt trends fra krydstogtskibe og landbaserede, typisk 4-stjernede, hotelkæder. Samtidig har cruisefærgeindustrien dog også udviklet sine helt egne koncepter som fx buffetrestauranten, der findes på langt de fleste cruisefærger i Skandinavien.

Danmarks største færge er DFDS' flagskib M/S Pearl Seaways (40.030 BRT), der siden 2001 har været indsat på København-Oslo ruten.

Verdens største cruisefærge er Color Line flagskibet M/S Color Magic (75.100 BRT), som har været i fast trafik mellem Oslo og Kiel siden 2007.

Eksempler på cruisefærger i Norden 
 M/S Pearl Seaways (1989) – DFDS Seaways
 M/S Silja Serenade (1990) – Silja Line
 M/S Color Fantasy (2004) – Color Line
 M/S Galaxy (2006) – Tallink
 M/S Viking Grace (2013) – Viking Line
 M/S Stavangerfjord (2013) – Fjord Line

De største cruisefærger gennem årene

Referencer 

Skibstyper
 Cruisefærge
Serie 1 (DBU København)

Serie 1 (DBU København) er den sjettebedste fodboldrække (en blandt flere) i dansk fodbold.

Det er derimod den næstbedste fodboldrække for herrer administreret af lokalunionen DBU København.

Fodboldligaer
Fodboldturneringer i Danmark
Freedom of the Seas

Freedom of the Seas er verdens næststørste krydstogtskib.
Det er bygget på Aker Finnyards i Åbo, Finland og blev indsat i krydstogttrafik i Caribien den 4. juni 2006.

Skibet er 338,77 meter langt og henholdsvis 38,6 og 56 meter bredt (vandlinien/brovinger). Tonnagen er 154.407 bruttotons. 

Skibet er ejet af det norsk-amerikanske rederi Royal Caribbean International.

Skibe under Royal Caribbean International
Nivå Centret

Nivå Center er et lokalt indkøbscenter beliggende ved Nivå Station i Fredensborg Kommune (tidl. Karlebo Kommune) i Nordsjælland, ca. 30 km nord for København.

Omkring årtusindskiftet blev centret delvis overdækket og dele af centret fik ny flisebelægning.

Nivå Centret har 27 butikker og spisesteder. Der er bibliotek, men posthuset er nedlagt og erstattet af en postbutik i supermarkedet: "Superbest" ved indgangen længst mod øst (indgangen tættest ved stationen).

Fra Nivå Station er der i dagtimerne kystbanetog mod København/Kastrup 6 gange i timen (heraf 3 gange i timen til Malmö) og 3 gange i timen mod Helsingør.

Nivå Centers hjemmeside.

Indkøbscentre i København og omegn
Centret
Andhra Pradesh

Andhra Pradesh (Telugu: ఆంధ్ర ప్రదేశ్, Urdu: آندھرا پردیش) er en af de 29 delstater i Indien, beliggende på landets sydøstlige kyst. Delstaten er den ottende største delstat i Indien, der dækker et areal på 160.205 km² (61.855 sq mi). Ved optællingen af Indien i 2011 havde delstaten den tiendestørste befolkning med 49.386.799 indbyggere. Der er foreslået en ny hovedstad i Andhra Pradesh i Guntur distrikt, nord for byen Guntur som vil blive udviklet under Capital Region Development Authority. I overensstemmelse med Andhra Pradesh Omorganisering loven, 2014 (Andhra Pradesh Reorganisation Act, 2014), vil Hyderabad forblive de jure hovedstad både for Andhra Pradesh og Telangana i en periode på højst 10 år.

Delstaten har den anden længste kyststrækning på 972 km (604 mi) blandt alle delstater i Indien, kun overgået af Gujarat. Den grænser op til Telangana mod nordvest, Orissa mod nordøst, Karnataka mod vest, Tamil Nadu mod syd og den Bengalske Bugt i øst. En lille enklave på 30 km² (12 sq mi) i Yanam, et distrikt i Pondicherry, ligger syd for Kakinada ved Godavari deltaet til den nordøstlige del af delstaten.

Der er to region i delstaten nemlig Coastal Andhra og Rayalaseema og de to regioner bliver oftere nævnt som Seemandhra af medierne. Der er 13 distrikter med 9 i Coastal Andhra og 4 i Rayalaseema. Visakhapatnam er den største by og et kommercielt knudepunkt i delstaten med et BNP på 26 milliarder dollars, efterfulgt af Vijayawada med et BNP på $ 3 milliarder dollars. Guntur, Nellore, Kurnool, Kadapa, Tirupati, Rajahmundry, Kakinada, Ongole og Eluru er andre vigtige byer.

Referencer

Eksterne henvisninger 

 
Delstater i Indien
Kasakhisk (sprog)

Kasakhisk (kasakkisk) er det officielle sprog i Kasakhstan. Det er et  tyrkisk sprog i den kyptjakiske gruppe og dermed en del af den postulerede altaiske sprogfamilie. Det officielle kazakhiske alfabet i Kasakhstan har siden 1940 været kyrillisk. I perioden 1929-1940 var sproget også skrevet med latinsk alfabet, men i forbindelse med 2. verdenskrig gik man over til kyrillisk. Før 1929 blev brugtes det arabiske alfabet. I 2017 vedtog Kasakhstans regering tilbagevenden til det latinske alfabet, som skal strække sig over perioden 2017-2025. Den latinske variant til kasakhisk baserer sig på løsningen for karakalpakiske (tyrkiske) sprog, og bruges også i f.eks. Usbekistan. Kasakhisk tales ikke meget i Kasakhstans større byer som f.eks. Almaty, Astana og Uralsk, hvor det konkurrerer med russisk. Men når man færdes på landet og i de små byer, som f.eks. Sjimkent, hører man mest kasakhisk og meget lidt russisk.

I lighed med andre tyrkiske sprog er kasakhisk agglutinativt, har vokalharmoni, bruger ledrækkefølgen Subjekt-Objekt-Verbal, har izafet-konstruktioner. Trods rækken af grammatiske ligheder, morfologisk såvel som syntaktisk, er forståelsesgraden i forhold til tyrkisk hæmmet, dels af en række fonetiske forandringer i kasakhisk, herunder svækkelse af vokalharmonien, dels på grund af en række russiske låneord i kasakkisk, dels på grund af det højere antal arabismer og persismer i tyrkiet-tyrkisk, hvorved en mængde arveord er fortrængt.

Kilder

Eksterne henvisninger 

 Omniglot: Kasakhiskt alfabetet

Tyrkiske sprog
Sprog i Kasakhstan
Sprog i Rusland
Sprog i Mongoliet
Sprog i Kina
Sprog i Usbekistan
Sprog i Kirgisistan